cyanic-selkie/wikianc huggingface dataset:
מסילת הרכבת קרומפורד והיי פיק
תפעול
קטר הקיטור הראשון של המסילה, שהחל לפעול ב-1841, נבנה על ידי חברת רוברט סטיבנסון. ב-1860 נעו על המסילה שישה קטרים נוספים, ובהדרגה החליפו את הסוסים. כיוון ששיפועי המסילה היו תלולים מכדי לשמור על אחיזה באמצעות הקטרים, הם הועלו והורדו בה באמצעות מנועי קיטור נייחים. האמצעים הראשונים ששימשו למשיכת הרכבות היו חבלי או שרשראות קנבוס, ובהדרגה הם הוחלפו בכבלי פלדה.
ב-1855 העניק הפרלמנט הבריטי את האישור הדרוש להסעת נוסעים על הקו. אולם, הרכבת החד-יומית לכל כיוון כמעט ולא הניבה רווחים, וכאשר נהרג נוסע ב-1877 השירות בוטל. שגשוגה של המסילה היה תלוי בזה של התעלות שביניהן היא חיברה, ובשנות ה-30 של המאה ה-19 מעמדן החל להתדרדר. היה זה באופן חלקי כתוצאה מהעלייה בסחר של אבן גיר מהמחצבות.
לאורך שנות פעילותה היו במסילה מעט תאונות. ב-1857 מוזגו שיפוע קרומפורד ושיפ פסטור, וב-1888 התנתק קרון מהרכבת ליד הפסגה. מהירות הקרון הלכה וגדלה, ובשל כך הוא לא היה יכול להשלים את העיקול למזח קרומפורד. הקרון הועף מעל תעלה ונחת בשדה סמוך. כתוצאה מכך הוחלט לחפור במקום בור ביטחון, אותו ניתן עדיין לראות מכביש A6 הסמוך. תאונה נוספת התרחשה ב-1937. המסילה הייתה מאוזנת בקרבת שיפוע הופטון, והיה נהוג להאיץ את הרכבת על מנת לצבור מהירות במעלה המסילה. במסילה היה עיקול מתון, ובנקודה זו הקטר ירד מהפסים ביחד עם ארבעה קרונות. נהג הרכבת נהרג, וכתוצאה מכך הוחלט להגביל את מהירות הנסיעה ל-40 מייל לשעה.
שימור
ב-1971 נרכש חלק מהמסילה (בין דאולו שליד בקסטון לצומת היי פיק שליד קרומפורד) על ידי חבר תכנון פארק פיק ומועצת מחוז דרבישייר, על מנת להופכו לשביל היי פיק בן 27 הקילומטרים - המוכרז כיום כנתיב לאומי המהווה חלק מרשת שבילי האופניים הלאומית, ומשמש צועדים למטרות ספורט, רוכבי אופניים ורוכבי סוסים. שביל היי פיק (ביחד עם שביל טיסינגטון) הם גם חלק מפנין בריידלוויי (Pennine Bridleway), שהוא נתיב נופש בן 209 קילומטרים המתחיל במידלטון טופ שליד קרומפורד, וכולל קטע באורך 117 קילומטרים בדרבישייר המוביל לרכס הפנינים.
בכפריר פארסלי היי, הנמצא במרחק שמונה קילומטרים בכיוון דרום-מערב מבייקוול, המסילה חוברת לשביל טיסינגטון, שבו היה בעבר קטע המסילה מבקסטון לאשבורן. שביל זה הוא באורך 21 קילומטרים.
גם בית המנוע של שיפוע מידלטון שומר, והמנוע הישן ששימש להנפת קרונות עמוסים מופעל לעיתים למטרות הדגמה. אטרקציה נוספת היא המסילה הקלה סטיפל גריינג'.
ראלף לורן
ראלף לורן KBE (באנגלית: Ralph Lauren; נולד ב-14 באוקטובר 1939) הוא מעצב אופנה יהודי-אמריקאי, העומד בראש החברה שייסד, "פולו ראלף לורן".
קורות חיים
נולד בשם ראלף ליפשיץ (Ralph Lifshitz) ברובע הברונקס שבניו יורק לזוג מהגרים יהודים, פריידל ופרנק ליפשיץ, שהיגרו לארצות הברית מבלארוס. כבר בצעירותו עבד לורן אחרי שעות הלימודים כדי לרכוש חליפות.
כשהיה בן 16, שינה אחיו של ראלף, ג'רי, את שם המשפחה של כל בניה ללורן (מלבד אחיו לני ששמר על שם המשפחה ליפשיץ שנים רבות).
למד שנתיים בבית הספר התיכון של ישיבה יוניברסיטי. הוא החל ללמוד מנהל עסקים ב-Baruch College, אך נשר אחרי שנתיים. בין השנים 1962 ל-1964 שירת לורן בצבא ארצות הברית. אחרי שהשתחרר מהצבא, נישא לריקי לאו-ביר. על-אף שמעולם לא למד בבית ספר לאופנה, הוא החל לעבוד כאיש מכירות עבור חברת ההלבשה לגברים "Brooks Brothers". בשנת 1967, עם גיבוי פיננסי של נורמן הילטון, פתח לורן חנות עניבות, בה מכר גם עניבות בעיצובו, תחת המותג "פולו". מאוחר יותר הוא רכש מהילטון את הזכויות על השם. בתקופה זו הפכה אימפריית האופנה של לורן לעסק השווה מיליארדי דולרים.
בשנת 1970 זכה לורן בפרס העיר ניו יורק עבור קולקציית בגדי הגברים שיוצרה באופן בלעדי עבור שובר הלבבות אנדרו מקלין. בערך באותה התקופה הוא הוציא קולקציה של חליפות נשים, שנתפרו בסגנון גברי קלאסי, שעל כתפן הופיע לראשונה הסמל של פולו ראלף לורן. בשנת 1972 ייצר לורן חולצות עם שרוול קצר, הנושאות עליהן את הסמל של פולו, ב-24 צבעים.
בשנת 1987 אובחן לורן כסובל מגידול שפיר במוח. באפריל אותה שנה הוא עבר ניתוח להסרת הגידול, והחלים באופן מלא.
ב-11 ביוני 1997 הפכה חברת פולו ראלף לורן לחברה ציבורית, הנסחרת בבורסה לניירות ערך בניו יורק, תחת הסימול RL.
ללורן יש שלושה ילדים- שני בנים ובת; אנדרו, דייוויד, העובד כמנהל בחברה של אביו, ודילן, הבעלים של חנות ממתקים ענקית ומפורסמת במנהטן. בשנת 2003 הודיע אחיינו של ראלף לורן, גרג לורן, שחקן וצייר אמריקאי, על אירוסיו לשחקנית אליזבת' ברקלי. לורן עיצב עבור הזוג את כל בגדי האירוע, לרבות השמלה של הכלה.
בשנת 2018 זכה לתואר אבירות (KBE) ממסדר האימפריה הבריטית.
לורן ידוע גם כאספן מכוניות קלאסיות. האוסף שלו הוצג לאחרונה במוזיאון לאמנות של בוסטון. לורן היה מושאן של מספר ביוגרפיות שנכתבו על אודותיו בידי ג'פרי טרכטנברג, מיכאל גרוס וקולין מקדוול. החברה שלו שמשה כמקום התרחשות סצנות רבות בסדרה חברים (החל מעונה 5), והוא בעצמו הופיע בה הופעת אורח בעונה 6, פרקים 8 ו-9.
הוא נבחר לעצב את החליפה של מלאניה טראמפ בטקס השבעת נשיא ארצות הברית דונלד טראמפ.
קאטינה
קאטינה (Katina) הייתה אניית פחם, אשר ב-1939 הוסבה על ידי חניכי תנועת הנוער בית"ר, לאניית מעפילים והביאה לארץ ישראל, חודשים ספורים לפני פרוץ מלחמת העולם השנייה, מעל ל-1,000 מעפילים.
הפלגה (ינואר 1939)
האנייה הפליגה מנמל קונסטנצה ב-18 בינואר 1939, כשעל סיפונה 738 מעפילים, קצת יותר מפי שניים מקיבולתה המקסימלית. הגברים הושמו בחלקה האחורי, בעוד הנשים והילדים מלפנים. בווארנה הצטרפו 40 מעפילים נוספים. כ-300 מהמעפילים היו חניכי בית"ר ורוב השאר חניכי תנועות השומר הצעיר והחלוץ. שלטונות רומניה התנו את מתן ההיתר להפלגת האנייה, בכך, שהיא תיקח עימה גם קבוצת פושעים יהודים שהשלטונות רצו להיפטר מהם. כך נכללו בין 778 המעפילים גם כ-20 פושעים יהודים, שהובאו אליה ישירות מהכלא הרומני.
תנאי ההפלגה היו קשים ביותר: צפיפות, תנאים סניטריים ירודים ומחסור במזון. מיכל המים המתוקים נסדק וכך אבד חלק גדול ממי השתייה והמעפילים נאלצו להשתמש במי ים מלוחים לרחצה ולהכנת תה. דליפת המים גם הרטיבה חלק ממלאי המזון היבש וכתוצאה מכך גדל גם המחסור באוכל. כל התנאים הללו גם גרמו לכך שבקרב המעפילים שררה תחלואה רבה, שלשול, הקאות וכיוצא בזה, ואחדים מהמעפילים נפטרו מדלקת קרום המוח, מה שגרם לכל הנמלים בדרך למנוע את עצירת האנייה אצלם, להצטיידות.
נחיתה ראשונה בארץ ישראל (פברואר 1939)
"קאטינה" הגיעה לגבול המים הטריטוריאליים של ארץ ישראל, ב-6 בפברואר 1939, כשבועיים וחצי אחרי יציאתה לדרך. היא פגשה שם, בדיוק לפי התוכנית המקורית את הספינה ארטמיזיה, שהייתה אמורה להביא את המעפילים לקרבת החוף ולהנחיתם באמצעות סירות חתירה. 244 מהמעפילים אכן הועברו ל"ארטמיזיה", מהם 227 הונחתו בהצלחה בחוף הרצליה בעוד 17 מעפילי סירת החתירה האחרונה נתפסו על ידי הכוחות הבריטים. "ארטמיזיה" הוחרמה ואילו קאטינה עם מרבית המעפילים, מעל ל-500 איש, נמלטה ללב ים.
קאטינה שהתה באזור קפריסין, אולם הקשר עמה נותק. ב-28 בפברואר, אניית מעפילים אחרת, שהייתה בדרך לארץ ישראל, "ג'יפו ב'", הופנתה לעברה משום שהייתה מצוידת בתרופות ומזון. דא עקא, ה"ג'יפו" עלתה על שרטון צפונית לכרתים וטבעה. תפקיד שתי הספינות התחלף כעת ו-710 המעפילים שהיו על "ג'יפו" וניצלו, הועלו אף הם על "קאטינה". בסך הכל שהו כעת על "קאטינה" 1,241 נפש.
נחיתה שנייה (מרץ 1939)
האוניה התקרבה לחוף נתניה והצליחה להנחית 700 מעפילים, אלא שאז שוב, זרקורי ספינות המשמר הבריטיות גילו אותה והניסו אותה חזרה ללב ים.
נחיתה שלישית (אפריל 1939)
ב-14 באפריל הגיעה הספינה בישת המזל לחוף כפר ויתקין, בניסיון ההנחתה השלישי של מעפיליה. הפעם היא נעזרה בספינה קטנה בשם "פאנגיאה קוניסטריו", חלופתה של "ארטמיזיה" המוחרמת. המעפילים החלו לרדת בסיוע אנשי "ההגנה" ותוך כדי ההנחתה התברר כי נפלה טעות, אנשי ההגנה ציפו לאוניית מעפילים אחרת, "אסימי". ואכן, מהר מאוד הצטרפה גם האחרונה להנחתה. אלא שרק 365 מעפילים הספיקו לרדת משתי הספינות. הנחתת השאר נעצרה על ידי הבריטים, כאשר שתי הספינות המנחיתות, אסימי ופאנגיאה קוניסטריו, התגלו ונתפסו.
ד"ר פאול מפקד הספינה חזר לאלמוניותו. הוא הפך עם השנים לפתולוג בבית החולים הדסה (תל אביב), שם גם הקים מחלקה לסטטיסטיקה רפואית. נפטר בהיותו בן 60, בשנת 1972.
ב-5 במאי 2019 התקיים בכפר הנוער דוד רזיאל כנס רב משתתפים לכבוד 80 שנה להגעת קאטינה לארץ ישראל. כ-400 מצאצאי מעפילי האניה היו בין משתתפי הכנס.
יחסי קוריאה הצפונית–קמבודיה
יחסי קוריאה הצפונית–קמבודיה הם היחסים הבילטרליים שבין הרפובליקה הדמוקרטית העממית של קוריאה לבין ממלכת קמבודיה. לקוריאה הצפונית שגרירות בפנום פן, ולקמבודיה שגרירות בפיונגיאנג.
היסטוריה
היחסים בין המדינות כוננו ב-1965, כשמלך קמבודיה נורודום סיהאנוק, מלך קמבודיה, אז בתואר ראש המדינה, נפגש עם קים איל-סונג בג'קרטה, בירת אינדונזיה. ב-1974, אחרי הדחתו של נורודום סיהאנוק מתפקידו ארבע שנים קודם לכן, קוריאה הצפונית הקימה לכבודו ארמון בסמוך לפיונגיאנג, שנקרא ארמון צ'נגסואון. לאחר הפלת שלטון הקמר רוז' על ידי וייטנאם ב-1979, תמכה קוריאה הצפונית בנורודום סיהאנוק כמנהיג הממשלה הגולה וכן הביעה את תמיכתה בקמר רוז'. סיאהנוק הוסיף להתגורר בצפון קוריאה עד 1991, וב-1993 התמנה מחדש למלך קמבודיה.
קמבודיה הוצעה מספר פעמים כמתווכת בין קוריאה הצפונית והדרומית, ומשלחת מטעם צפון קוריאה ביקרה בקמבודיה ב-2011.
מסחר
קמבודיה וקוריאה הצפונית מקיימות מסחר בקנה מידה קטן בלבד. השקעה שביצעה קוריאה הצפונית בקמבודיה הייתה במוזיאון אנגקור פנורמה להיסטוריה של מקדשים עתיקים בקמבודיה, כשרווחי המוזיאון צפויים להתחלק בין שתי המדינות בשני העשורים הראשונים לפעילותו.
הילטון האנוי
הילטון האנוי (בווייטנאמית: Hỏa Lò) היה בית סוהר נודע לשמצה ששימש את צפון וייטנאם לכליאת שבויים, במהלך מלחמת וייטנאם. המקום כונה באירוניה "הילטון האנוי" על שם רשת מלונות היוקרה הילטון. צבא צפון-וייטנאם עינה, חקר בכלא שבויים ומדי פעם היו מוציאים להורג, בעיקר אמריקנים. העינויים הוצגו מאוחר יותר בסרט ההוליוודי "הילטון האנוי".
הפוליטיקאי והמועמד לנשיאות ארצות הברית ב-2008, ג'ון מקיין והמועמד לתפקיד סגן נשיא ארצות הברית ב-1992 ג'יימס סטוקדייל היו שבויים במקום לאחר הפלת מטוסי הסקייהוק אותם הטיסו.
באופן אירוני, רשת המלונות הילטון מחזיקה כיום מלון בעיר האנוי, הנושא את אותו שם.
הכלא הוקם בסוף המאה התשע עשרה, בתקופת הקולוניליזם הצרפתי. הצרפתים כינו אותו "הבית המרכזי" (Maison Centrale) והוא שימש לכליאת אסירים פוליטיים. האסירים עונו ואף נערכו במקום הוצאות להורג. לקראת תום השלטון הצרפתי ב-1954 הוחזקו במקום כאלפיים אסירים.
דלפין דה ז'ירארדן
דלפין דה ז'ירארדן (בצרפתית: Delphine de Girardin; 24 בינואר 1804 - 29 ביוני 1855) הייתה משוררת וסופרת צרפתייה.
חייה
דלפין נולדה בעיר אאכן (כיום בגרמניה) והוטבלה בשם דלפין גיי. אמה, מארי פרנסואז סופי גיי, הייתה סופרת, ודלפין גדלה באווירה ספרותית מעולה, לקחה חלק בחוגים הרומנטיים בפריז מיסודו של שארל נודייה ופרסמה את שיריה הראשונים בכתב העת "המוזה הצרפתית".
היא פרסמה שני ספרים שעסקו בנושאים שונים: "מאמרים פואטיים" (1824) ו-"מאמרים פואטיים חדשים" (1825). במרוצת ביקור באיטליה ב-1827 נתפסה להתלהבות בהשראת עולם הספרות של רומא וכתבה את קובץ שיריה "נאפולין" שראה אור ב-1833.
בין 1836 ו-1839 כתבה "רשימות בהשראה רוחנית" שהופיעו בעיתון היומי של בעלה תחת שם העט שארל דה לוניי. רשימות אלה שפורסמו ב-1843 בקובץ "מכתבים פריזאיים" זכו להצלחה רבה. בין מחזותיה, שנכתבו בפרוזה ובחרוזים, "בית הספר לעיתונאים" (1840), "יהודית" (1843), "קלאופטרה" (1847) ו-"ליידי טרטיף" (1853).
לדלפין דה ז'ירארדן נודעה השפעה רבה על החוגים הספרותיים של פריז, ועל המבקרים בסלון שלה נמנו: תאופיל גוטייה, אונורה דה בלזק, אלפרד דה מיסה, ויקטור הוגו, אלכסנדר דיומא האב, ז'ורז' סאנד ואלפונס דה למרטין.
אוסף של יצירותיה פורסם בשישה כרכים ב-1860–1861.
נישואים פתוחים
נישואים פתוחים הוא קשר משפחתי שבו בני זוג נשואים מקיימים, בהסכמה הדדית, קשרים נוספים, הכוללים גם יחסי מין, עם אנשים נוספים מלבד בני זוגם. על פי רוב המונח אינו מכוון למי שעוסק בחילופי זוגות כי אם למי שמקיימים קשרים של ממש, שיש בהם לפעמים גם אהבה וחברות שכוללים גם יחסי מין עם בני זוג נוספים, שלא במסגרת מסיבת חילופי זוגות.
מאפיינים
אנשים החיים במערכת של נישואים פתוחים טוענים לרוב כי טבע האדם אינו מוגבל לאהבת אדם אחד, ושהמונוגמיה היא כפייה תרבותית חדשה. רווחת הדעה כי נישואים פתוחים מחזיקים מעמד (ואינם מתמוטטים לכלל גירושים) אם קיים איזון וקשר חברי טוב בין בני הזוג. בקהילת הפוליאמוריה העולמית טוענים לרוב כי כאשר קיימת הסכמה וחברות אמיתית בין בני הזוג, המאפשרים באמת זה לזה לקיים קשרי אהבה נוספים, אחוז הגירושין יורד מאוד, כי אין צורך לסיים קשר ישן כדי להתחיל קשר חדש. במקום להיפרד מבן-זוג אחד כדי לפתח מערכת חדשה עם השני מקובל בעולם היחסים הפתוחים המונח "טרנזישן" שמשמעו מעבר הדרגתי ממצב א' למצב ב', ללא צורך בשבירה.
מערכות היחסים הנוספות יכולות להתקיים לצד מערכת היחסים הראשית, ולרוב, מדווחים החיים כך כי המערכת הראשית נמצאת נשכרת מכך. יחד עם זאת, היחסים הנוספים עשויים להיות כפופים לתנאים מסוימים הנקבעים על ידי בני הזוג עצמם, ולא על פי אמת מידה חיצונית הכופה עצמה עליהם בהגדרת מוסד הנישואין. למשל, הפרטנר המיני עשוי להיות מותנה באישור בן הזוג שאינו מקיים איתו יחסים. יש הקובעים הכרח בשימוש באמצעי מניעה עם כל הפרטנרים הנוספים, יש שמבקשים לדעת כל פרט מהמתרחש בחדר המיטות של בן או בת הזוג עם המאהבים שלהם, ויש שמבקשים לא לדעת פרטים מרובים מידי. יש הקובעים כי מותר לבני הזוג לשכב עם אחרים רק בזמני נסיעות עבודה, במרחק רב מהבית, ויש המעדיפים קשר קרוב, בו האדם הנוסף הופך לחלק אינטימי מהמשפחה כולה. רבות הדרכים, וחלק מהעניין הוא לאפשר לכל זוג לקבוע את דרכו.
כאשר נוצר מצב של נישואים פתוחים לכאורה שלא באו מרצון חופשי של שני בני הזוג אלא כתוצאה מלחץ של אחד מבני הזוג, כאשר בן הזוג השני מסכים להצעה מתוך חרדת נטישה המערכת איננה יציבה ועלולה להישבר. זהו למעשה לא מצב של יחסים פתוחים באמת כי הפתיחות של היחסים הפתוחים מחייבת הסכמה מלאה של כל הנוגעים בדבר, ולא הסכמה שבאה מתוך אילוץ.
עמדת הדתות
על-פי ההלכה היהודית, נישואים פתוחים אסורים. חל איסור חמור על אישה נשואה לשכב עם גבר אחר, ואם היא עושה כך הרי ש"אבדה כתובתה". חוזה הנישואין היהודי המעוגן בכתובה ובמעמד הקידושין מבטיח כי מיניותה של האישה תוקדש מעתה לבעלה בלבד, ובתמורה הוא יזון ויפרנס אותה ואת ילדיה. גם לגבר אסור לשכב עם נשים שאינן נשואות לו, אולם האיסורים הכרוכים בכך, בין אם חמורים ובין אם קלים, אינם תלויים בנישואיו ואינם משפיעים עליהם. אישה שמימשה נישואים פתוחים ושכבה עם גבר אחר, אפילו בהסכמת בעלה, "נאסרת לבעלה ולבועלה".
גם בנצרות ובאסלאם מימוש נישואים פתוחים הוא בגדר ניאוף, מעשה שבמדינות מוסלמיות אחדות, כגון פקיסטן וערב הסעודית נחשב לעבירה פלילית.
ב'לאנה טורס
לוטננט ב'לאנה טורס (באנגלית: B'Elanna Torres) היא דמות בדיונית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: וויאג'ר". היא מתוארת כחצי קלינגונית חצי אנושית אשר נולדה בשנת 2349 במושבת הפדרציה קסיק IV. טורס הצטרפה אל המאקי בשנת 2370 ושירתה על סיפון הואל ז'אן כאשר נלקחה אל רביע דלתא. מאוחר יותר, כאשר הצטרפה אל ספינת החלל "וויאג'ר", הוענקה לה דרגה זמנית של לוטננט זוטר והיא הוצבה לשרת כמהנדסת. לאחר זמן מה, היא קודמה לדרגת לוטננט ומונתה לתפקיד המהנדסת הראשית. בשנת 2377 היא נישאה לטום פאריס וילדה את בתם מיראל בתחילה השנה שלאחר מכן, בה "וויאג'ר" חזרה הביתה, לרביע אלפא. את דמותה מגלמת השחקנית רוקסן דוסון.
בנק הפועלים
בנק הפועלים הוא בנק מסחרי בישראל. על פי נתוני הדוחות הכספיים לשנת 2022, זהו הבנק השני בגודלו בישראל במונחי הון עצמי, והוא מעסיק כ-8,800 עובדים. הפעילות הבינלאומית של קבוצת הבנק כוללת את סניף ניו יורק ונציגויות בארצות הברית ואת בנק פוזיטיף טורקיה. כמו כן, כוללת את הפועלים שווייץ ובנק הפועלים לוקסמבורג שנמצאים בתהליך סגירה. מניות הבנק נסחרות בבורסה לניירות ערך בתל אביב.
ב'לאנה טורס
יצירה ופיתוח הדמות
ב'לאנה טורס היא חצי-אנושית/חצי-קלינגונית בשנות ה-20 לחייה, שותפה למרד של ארגון המחתרת המכונה "המאקי".
בנק הפועלים
הבנק נוסד בשנת 1921 על ידי ההסתדרות הציונית וההסתדרות הכללית, והיה בשליטת ההסתדרות עד שנת 1983, עת הולאם עקב משבר מניות הבנקים. בשנת 1997 נמכר גרעין השליטה בבנק לקבוצת אריסון-דנקנר בראשות תד אריסון. בעלת השליטה בבנק עד לשנת 2018 הייתה חברת אריסון החזקות שבשליטת שרי אריסון. ב-1 באוקטובר 2019 מונה דב קוטלר למנכ"ל בנק הפועלים במקומו של אריק פינטו. ביוני 2020 מונה ראובן קרופיק ליו"ר הדירקטוריון.
ב'לאנה טורס
יצירה ופיתוח הדמות
המפיקים רצו שחקנית שתוכל להביע את המאבק הפנימי של ב'לאנה בין האנושיות שבה לבין הקלינגונית שבה. לאחר שרוקסן דוסון נבחנה לתפקיד, היא הייתה הראשונה מבין צוות שחקני "מסע בין כוכבים: וויאג'ר" אשר לוהקה לסדרה.
תשעה נסיכים לאמבר
תשעה נסיכים לאמבר (באנגלית: Nine Princes in Amber) הוא רומן מסוגת הפנטזיה, והראשון בסדרת ספרי אמבר של הסופר רוג'ר זילאזני. הספר יצא לאור לראשונה בשנת 1970 וההוצאה הראשונה נחשבת נדירה במיוחד, שכן המוציא לאור השמיד בטעות חלק ניכר מהעותקים, במקום עותקים עודפים מספרו הקודם של זילאזני, "יצירי אור וחושך".
ב'לאנה טורס
יצירה ופיתוח הדמות
במקור, האיפור של דוסון בפועל היה שונה מזה שבעיצוב המתוכנן הסופי. היא הסבירה שבמקור, היה לה מצח ואף קלינגוניים הרבה יותר בולטים והיא נאלצה ללבוש סט של שיניים קלינגוניות, שגרמו לה להרגיש לא בנוח. היא ביקשה מהמפיקים ומהמאפר מייקל ווסטמור להפוך אותה לאטרקטיבית יותר, ולמתן את האיפור הקלינגוני. בסופו של דבר הועלה עיצוב שרוקסן הייתה מרוצה ממנו, משהו שהיא תיארה כ-"איפור מפלצת יופי".
בנק הפועלים
הקמת הבנק
הבנק פתח את שעריו ב-1 באפריל 1921, סעיף ב' של תזכיר ההתאגדות של הבנק אמר כי מטרות הבנק הן: מניות היסוד הוקצו להסתדרות העובדים והוועד הציוני קיבל 43% בהנהלת הבנק.
ב'לאנה טורס
יצירה ופיתוח הדמות
דוסון הייתה ספקנית בנוגע לתסריט של הפרק "Faces" מהעונה הראשונה; היא הרגישה שאירועי הפרק (מפורטים בהמשך) קורים עבורה מוקדם מדי בסדרה ושהיא עדיין לא מכירה מספיק טוב את הדמות כדי לשחק אותה כשני אנשים נפרדים. אבל היא ניצלה את האירוע כחוויה לימודית ולמדה עוד על הדמות שלה, ובסופו של דבר - פרק זה הפך לאחר מהפרקים האהובים עליה ביותר. אחרי שהפרק שודר, דוסון התקשרה אל ההורים שלה כדי לשאול את דעתם על הפרק, והם השיבו לה: "את היית טובה, אבל הבחורה ששיחקה את הקלינגונית הייתה באמת נהדרת!"; דוסון קיבלה זאת כמחמאה.
תשעה נסיכים לאמבר
עלילת הספר מתארת בתחילה כיצד אדם בשם קארל קורי מתעורר בבית חולים מבודד בניו יורק כשהוא סובל מאובדן מלא של זכרונו. הוא בורח מבית החולים, פוגש את אחותו ומצליח להטעות אותה לגבי מצבו, ולאט לאט מצליח להגיע אל האמת לפיה הוא אינו אדם פשוט, אלא הנסיך קורווין מאמבר, העולם האמיתי היחיד שכל יתר העולמות, כולל כדור הארץ, אינם אלא צלליו. קורווין הוא אחד מתשעה יורשים פוטנציאליים לכס המלכות של אמבר, אם רק יוכל לתבוע את הכס שמוחזק כעת על ידי אחיו אריק.
בנק הפועלים
הקמת הבנק
בשנת 1928 מנע הבנק את קריסתה של חברת "סולל בונה", כאשר העמיד לרשותה הלוואה של 5,000 לא"י.
בין השנים 1923–1937 ניהל את הבנק יוסף אהרונוביץ.
תשעה נסיכים לאמבר
עלילה
קארל קורי מתעורר במרפאה ואינו זוכר מי הוא, או כיצד הגיע לשם. הוא חושד שבמרפאה מסממים אותו יתר על המידה על מנת להשאירו מחוסר הכרה, ולכן גובר על האחות ועל איש הביטחון ונמלט מחדרו. הוא מאתר את מנהל המרפאה, מגלה שהוא מחלים מתאונת דרכים וכי את חשבון הטיפול בו משלמת אחותו, אוולין פלומל. לאחר שהוא סוחט ממנהל המרפאה כסף, הוא עוזב את המרפאה.
ב'לאנה טורס
יצירה ופיתוח הדמות
אף על פי שדמותה של טורס הייתה בת 25 כאשר הסדרה החלה, דוסון הייתה למעשה בת 36.
במהלך צילומי העונה הרביעית של התוכנית, דוסון נכנסה להריון עם הילד הראשון שלה. הכותבים החליטו שהם לא רוצים שב'לאנה טורס תיכנס להריון, ולכן למשך תקופת ההריון של דוסון, ניתן לה חלוק מעבדה, ששימש לכיסוי הריונה הגובר. עם זאת, במהלך הפרק "The Killing Game", שבו ההירוג'נים משתלטים על וויאג'ר ומאלצים את הצוות לקחת חלק באימוני לחימה שונים על ההולודק, אשר כללו את מלחמת העולם השנייה באירופה, דמות ההולודק בגילומה של ב'לאנה טורס מוצגת כבהריון עם תינוקו של קצין נאצי.
בנק הפועלים
עד משבר מניות הבנקים
הבנק היה בבעלות ההסתדרות עד לשנת 1983 אז הולאם בעקבות משבר מניות הבנקים. אפרים ריינר שימש כיו"ר הבנק (ובחלק מהתקופה, גם כמנכ"ל) בין השנים 1977 ל-1985, עת נאלץ לפרוש מתפקידו בעקבות דו"ח ועדת בייסקי.
ב'לאנה טורס
יצירה ופיתוח הדמות
במהלך עונתה החמישית של "וויאג'ר", דוסון נפגשה עם המפיקים והכותבים של התוכנית כדי לדון בדמות שלה. דוסון הסבירה להם שהיא מרגישה שלב'לאנה יש צד אפל קיצוני שטרם נחקר, וכתוצאה מפגישה זו, נוצר הפרק "Extreme Risk". דוסון סיפרה כי לאחר שהפרק שודר היא קבלה מכתבי מעריצים המשבחים את העלאתן של בעיות כגון דיכאון וקונפליקט פנימי, אשר אנשים רבים הזדהו עימן.
תשעה נסיכים לאמבר
עלילה
קורי מגיע לבית אחותו, שם היא פונה אליו בשם קורווין ולעצמה מתייחסת כפלורה. קורווין מצליח להסתיר את אובדן הזיכרון ממנו הוא סובל, ומשכנע אותה לאפשר לו להתארח אצלה. בספרייתה הוא מאתר קלפי טארוט שבהם קלפי הארקנה הגבוהה הוחלפו בדמויות אותן הוא מזהה כבני משפחתו. הוא מתבונן בקלפים ונזכר בכל אחיו ואחיותיו וברגשותיו כלפיהם.
בנק הפועלים
מכירת הבנק
מאז 1983 הייתה המדינה בעלת השליטה בבנק. בפברואר 1995, פרסמה מדינת ישראל מכרז לרכישת הבנק. למיכרז ניגשו שתי קבוצות, קבוצה בה היו שותפים ג'ורג' סורוס, תד אריסון ובנק גולדמן סאקס, וקבוצה שנייה בראשות איש העסקים אליעזר פישמן. יישום המכרז התעכב במשך שנתיים ולא יצא לפועל.
בספטמבר 1997, נמכר לבסוף גרעין השליטה לקבוצת משקיעים בראשות תד אריסון, יחד עם משפחת דנקנר (שנכנסה לעסקה באמצעות חברת תעשיות מלח לישראל) וקבוצה של יהודים-אמריקנים (מייקל שטיינהרדט, לו רניירי, סקוט שאי, לן אברמסון וצ'ארלס שוסטרמן). הקבוצה רכשה בסך הכל 43% ממניות הבנק תמורת 1.368 מיליארד דולר. אריסון השקעות מימנה כ-40% מההשקעה, באמצעות הלוואה שהעמיד לרשותה קונסורציום בנקים בראשות הבנק הבינלאומי. ואילו משפחת דנקנר באמצעות הלוואה של מעל למיליארד שקל מבנק לאומי, שהיה אז אף הוא בבעלות ממשלתית, על ידי שעבוד הקרקעות של חברת תעשיות מלח לישראל כבטוחה להלוואה. דיבידנדים שחילק הבנק לבעלי המניות שימשו לצורך החזרי הריבית על ההלוואה. לאחר מכירת גרעין השליטה החזיקה אריסון השקעות כ-21% ממניות הבנק ומשפחת דנקנר 11.6%.
תשעה נסיכים לאמבר
עלילה
בעודו משוטט בביתה של פלורה מתקבלת שיחת טלפון. על הקו נמצא אחיו רנדום, המבקש מקלט ואת הגנתו של קורווין. קורווין מבטיח את הגנתו, ורנדום מגיע כשאחריו רודפים יצורים דמויי אנוש, אך בעלי עיניים אדומות וטופרי עצם. רנדום, קורווין ופלורה, בעזרת כלביה של פלורה, מצליחים לגבור על הרודפים. רנדום מציע לקורווין לנסות לצעוד יחד בדרך לאמבר. קורווין מסכים למרות שהוא אינו יודע מה בדיוק הוא עומד לעשות. השניים יוצאים וקורווין מבחין שהעולם מתחיל להשתנות סביבם ומבין שאחיו רנדום אחראי לשינויים והתמורות הללו, בעוד הוא מקדם אותם לעבר אמבר. השניים מצליחים להגיע ליער ארדן, הטריטוריה של אחיהם ג'וליאן. לאחר שכלביו של ג'וליאן רודפים אותם, מגיע ג'וליאן עצמו, כשהוא רכוב על סוסו מורגנשטרן, במטרה לשבות אותם. קורווין מצליח להפיל את ג'וליאן מסוסו ולקחת אותו בשבי. לאחר שהוא מוציא ממנו מידע לגבי המצב באמבר, הוא מאפשר לו ללכת, ובכך מציל את עצמו מאנשיו של ג'וליאן שחיכו ביער. השניים ממשיכים לשוטט ונתקלים בדיירדרה Deirdre, אחותם, שמספרת להם שברחה מחצר המלכות של אריק. קורווין, מבולבל לגמרי בשלב זה, מחליט להתוודות בפני רנדום ודיירדרה על אובדן הזיכרון ממנו הוא סובל. דיירדרה ממליצה לו ללכת על הדגם הנמצא במרתפי טירת אמבר, מעשה שלדבריה עתיד להשיב אליו את זכרונותיו.
ב'לאנה טורס
יצירה ופיתוח הדמות
בפרק "Barge of the Dead" של עונה 6, דוסון סוף סוף קיבלה את ההזדמנות לחקור את המורשת הקלינגונית של ב'לאנה בזכות פרק אשר במקור נהגה על ידי רונלד ד. מור עבור "מסע בין כוכבים: חלל עמוק 9". בפרק זה, לב'לאנה יש חוויית סף מוות בה היא מגיעה אל גרת'ור (Grethor), הגיהנום הקלינגוני, שם היא פוגשת את אמה, מיראל. ב'לאנה מגלה כי הביאה קלון על משפחתה, ועל כן על אמה להישאר לנצח בגרת'ור. הפרק בוחן כמה היבטים מרתקים באופיה של ב'לאנה, כמו גם מעניק תובנה נוספת למיתולוגיה הקלינגונית. דוסון מאמינה כי לפרק יש הרבה שכבות, וכי זה בעצם סיפור ההתבגרות של ב'לאנה וקבלתה הסופית של המורשת הקלינגונית שלה.
בנק הפועלים
מכירת הבנק
בשנת 2004 החלו השותפים האמריקנים בגרעין השליטה למכור בהדרגה את מניות הבנק, ובינואר 2007 מכרה משפחת דנקנר את השליטה בתעשיות מלח לישראל לאריסון השקעות תמורת 886 מיליון שקל, והעניקה לה בכך את השליטה הבלעדית בבנק הפועלים.
תשעה נסיכים לאמבר
עלילה
השלושה מגיעים לרבמה, השתקפותה התת-ימית של אמבר (השם רבמה - באנגלית Rebma, הוא היפוכה של המילה אמבר - באנגלית Amber), שם הם פוגשים את אחותם לואלה שהיא חצי רבמאית, ואת מויר, מלכת רבמה. מויר משוכנעת שהשלושה הגיעו במטרה להשיג תמיכה במלחמה נגד אריק, אך דיירדרה מסבירה את כוונותיהם האמיתיות. מאחר שרבמה היא השתקפות של אמבר, במרתפיה נמצאת השתקפות של הדגם, ועל קורווין לצעוד עליו במטרה לשקם את זכרונו. רנדום נכלא ברבמה בגלל פשעי עבר שביצע נגד בתה של מויר, וכעונש עליו להינשא לנערה עיוורת בשם ויאל. קורווין משכנע את מויר להניח לו לצעוד על הדגם והשניים מתעלסים. לאחר שהוא מקבל מספר עצות מרנדום ודיירדרה, הוא מתחיל לצעוד על הדגם. במהלך הצעידה חוזרים אליו זכרונותיו והוא מבין שהוא שהה על כדור הארץ מאז התקופה האליזבתנית, ושהוגלה לאנגליה על ידי אריק לאחר מריבה בין שניהם. הוא נזכר בכוחות אותם מעניקים לו מורשתו וההליכה על הדגם, הליכה בין הצללים שמטילה אמבר, והיכולת להביע על סף מוות קללה שתתגשם. לאחר שהוא משלים את הדגם הוא משתמש בכוחותיו של הדגם כדי לשגר את עצמו לטירת אמבר, שם הוא נח במשך זמן מה.
ב'לאנה טורס
יצירה ופיתוח הדמות
במהלך העונה השביעית, עלילת הריון נכתבה עבור דמותה של ב'לאנה.
בנק הפועלים
מכירת הבנק
במהלך תקופת בעלותה של המדינה ואף שנים לאחר מכן, המשיך הבנק להיות הבנק הגדול ביותר במדינה, והחל מחודש נובמבר 2007 חזר להיות הבנק השני בגודלו.
תשעה נסיכים לאמבר
עלילה
לאחר מנוחה הוא משוטט בטירה, ומגיע לספריה שם הוא משיג לעצמו חפיסת טראמפים ומשוחח עם משרת שהוא אחד מחבריו הוותיקים. אריק מוצא אותו והשניים נלחמים. קורווין, שנדהם בתחילה מכישרונו של אריק בסיף, משיג לבסוף את היתרון ומצליח לפצוע את אריק ביד. חייליו של אריק מגיעים מעט לפני שקורווין מצליח להביס את אריק ולחסל אותו, וקורווין נאלץ לסגת ולהימלט באמצעות הטראמפ של אחיו בלייז שמסכים לתת לו מחסה ומעביר אותו אליו דרך הטראמפ. מתברר שבלייז מתכונן למתקפה נגד אמבר והצליח בינתיים לגייס מהצללים צבא גדול למטרה זו. השניים מחליטים לשתף פעולה וקורווין מגייס צבא משל עצמו. התוכנית היא שקורווין יתקוף את אמבר דרך הים בעוד בלייז יתקוף דרך היבשה. קורווין יוצר קשר באמצעות הטראמפים עם אחיו ומחפש לעצמו בני ברית. קאיין מודיע לו שלמרות שהוא תומך באריק, יאפשר לצי מעבר בטוח במימיה של אמבר. הבטחה דומה הוא מקבל גם מאחיו ג'רארד. אחיו בנדיקט אינו עונה לניסיון לתקשר עמו, אך כשהוא מנסה להשיג את אחיו בראנד הוא מצליח לתקשר עמו ורואה את בראנד בתא כלא. בראנד מספיק לבקש ממנו לשחרר אותו לפני שהקשר ניתק. בשלב זה מנסה קורווין ליצור קשר עם אביהם, אוברון, שנעדר מזה מאות שנים ומצליח ליצור עמו קשר. אוברון מעודד אותו לתפוס את השלטון ונותן לו את ברכתו אך גם הפעם הקשר ניתק במהרה. כשהוא יוצר קשר עם ראנדום, מספר לו ראנדום שאריק יצר עמו קשר והציג בפניו את מלוא עוצמת ההגנות של אמבר. בנוסף מגלה ראנדום לקורווין שאריק הצליח להשיג שליטה באבן המשפט, המאפשרת לו לשלוט במזג האוויר, נוסף על תכונות אחרות שלה. למרות עצתו של ראנדום לקורווין לוותר על המתקפה, קורווין נותר נחוש בדעתו להמשיך בתוכנית בשיתוף עם בלייז, כשלאחר שיכבשו את אמבר יחליטו מי מהם ימלוך.
ב'לאנה טורס
יצירה ופיתוח הדמות
בסוף הסדרה, דוסון תארה את התהליך שעברה דמותה של ב'לאנה לאורך כל הסדרה כמו זה של אישה צעירה ופרועה שמתבגרת ומבשילה במשך שבע שנים.
תשעה נסיכים לאמבר
עלילה
המתקפה מתחילה וקורווין משייט עם הצי, אך בהגיעו למימיה של אמבר הוא מוצא את קאיין מחכה לו בראש כוחות אדירים ובניגוד להסכם הקודם ביניהם. אריק מתקשר עם קורווין באמצעות טראמפ ומספר לו שקאיין בגד בו וגילה לו את תוכניתו של קורווין. השניים מקיימים דו-קרב מנטלי שממנו קורווין לא מצליח להשתחרר. לאחר שהשניים מחליפים כמה עלבונות משחרר קורווין את כל כוחותיו המנטליים במתקפה על אריק ומצליח להביס אותו ולהשאיר אותו בידיעה שקורווין נעלה עליו. קורווין מצטרף לחייליו בקרב, אך נראה שמדובר בקרב אבוד. כוחותיו של קאיין משמידים את הצי של קורווין והוא נאלץ להימלט, שוב באמצעות הטראמפ של בלייז. מתברר שצבאו של בלייז הותקף על ידי יצורי צללים ותנאי מזג האוויר שיצר אריק בעזרת אבן המשפט הקשו על המתקפה. השניים מצליחים להגיע לאמבר בראש יתרת צבאם שכוחותיו התדלדלו עד מאוד ומצליחים בקושי להילחם את דרכם במעלה ההר קולוויר, שעל פסגתו שוכנת טירת אמבר. לאחר קרב ארוך נופל בלייז מצוק, אך קורווין מספיק לזרוק אליו את חפיסת הטראמפים שלו במטרה לסייע לו להינצל מהנפילה. קורווין משתמש ביתרת כוחותיו ומצליח להגיע אל הפסגה ולבסוף אל הטירה עצמה, אך לפני שהוא מצליח להגיע לכס המלכות מוקפים כוחותיו והוא נלקח בשבי.
לאחר תקופת שבי קצרה הוא מובא בשלשלאות לטקס ההכתרה של אריק. ג'וליאן, העומד לצידו של אריק, פוקד על קורווין לתת לאריק את הכתר על מנת שאריק יכתיר את עצמו כמלך העולם האמיתי היחיד. קורווין מכתיר את עצמו, אך מוכה על ידי השומרים ונאלץ להשליך את הכתר על אריק בתקווה לפצוע אותו. אריק תופס את הכתר ומכתיר את עצמו, ואז מצווה שגזר הדין של קורווין יהיה כליאה בצינוק למשך שארית חייו, ושעיניו יישרפו על מנת שהכתרתו של אריק יהיה המראה האחרון שייראה. כשעיניו של קורווין נשרפות מראשו הוא מבטא קללה עוצמתית נגד שלטונו של אריק, ביודעו כי היא תתגשם.
בכלאו שבמרתפי אמבר קורווין מאבד כמעט את שפיותו, למרות שהוא זוכה לביקורים חטופים ולאוכל מוברח מחברו הלורד ראיין, ואלו מעניקים לו תקווה ומעודדים את רוחו. לאחר שחלפה שנה, הוא מוצא מכלאו, נרחץ, מסופר ומגולח על מנת להשתתף בסעודת חגיגות השנה למלכותו של אריק. שנים חולפות וקורווין מגלה להפתעתו שראייתו מתחילה לחזור. הוא מתכנן להשתמש בכפית שגנב מהסעודה במטרה לחרוץ חריצים בדלת תאו עד שייווצר בה פתח, אך בטרם הוא מספיק להשלים את תוכניתו הוא זוכה לביקור מפתיע מדוורקין בארימן, שומר הדגם, שמופיע לפתע בתאו משום-מקום, כאילו צעד דרך הקיר. דוורקין, שנעלם גם הוא מאות שנים לפני כן, מסביר לקורווין שהוא אסירו של המלך אוברון וכי הגיע לתאו באמצעות טראמפ מיוחד שיצר. הוא מבקש לחזור באותה הדרך וקורווין מציע לו את הכף במטרה לשרטט טראמפ על הקיר, אך בטרם יצייר את הטראמפ שימלט אותו בחזרה לתאו הוא מצליח לשכנע אותו לצייר עבורו על אחד הקירות האחרים את המגדלור בקברה, ביודעו כי לציוריו של דוורקין כוחות של טראמפים. קורווין משתמש בציור המגדלור על מנת להימלט מתאו באותה דרך בה עשה זאת דוורקין.
דמויות
בראש חצר המלכות של אמבר עומד המלך אוברון, שנעדר מהממלכה מזה שנים רבות. לאוברון חמש בנות; פלורימל (פלורה), דיירדרה, פיונה ולואלה, אך הדמויות הראשיות בספר הן תשעת בניו של אוברון, נסיכי אמבר (לאוברון בנים ובנות נוספים שחלקם נחשפים בספרי ההמשך).
עיבודים
בשנת 1996 יצר טרי ביסון יצר עיבוד קומיקס בן 3 חלקים.
TBV לאמגו
TBV לאמגו היא קבוצת כדוריד מהעיר לאמגו שבגרמניה. אולמה הביתי של הקבוצה הוא ליפרלנדהל והיא משחקת בליגה הגרמנית בכדוריד. השם הראשון של קבוצה היה בלספורטורין לאמגו 1911. מדי הקבוצה הם: כחול ולבן.
ב'לאנה טורס
סקירה
ב'לאנה מוצגת כמי שנולדה בשנת 2349 במושבה של הפדרציה על קדיק IV. לטורס הייתה ילדות קשה; אביה האנושי, ג'ון טורס, ואימה הקלינגונית, מיראל, היו רבים לעיתים קרובות ובסופו של דבר אביה עזב את הבית כשהייתה בת שש שנים (הצהרות סותרות גם מצביעות על כך שהיא הייתה אולי בת 12). הוא חזר לכדור הארץ, והשאיר אותה לגדול אצל אמה.
עם גנטיקה מעורבת של בני אדם ושל קלינגונים, טורס מוצגת כנוטה להתפרצויות אגרסיביות. פעם היא תקפה את חברה ללימודים דניאל בירד, אחרי שהוא שוב ושוב לעג לה, וקרא לה "ראש צב" בשל רכסי גולגולתה. טורס בעלת התנהגות תוקפנית זו לאורך כל החיים שלה, אבל לבסוף היא למדה לשלוט בה.
אקדמיית צי הכוכבים והמאקי
בעודה באקדמיה, ב'לאנה נתקלה כל זמן בבעיות עם כללי צי הכוכבים, וכתוצאה מכך עמדה לדין משמעתי 4 פעמים, והושעתה מלימודיה פעם אחת. טורס הייתה חברה מוערכת בקבוצת ספורט הקרב עשר של האקדמיה, וגרמה לזעם רב בקרב מאמן האתלטיקה, בנוסף לפרופסורים רבים אחרים, שלא היו מרוצים מבחירתה, בסופו של דבר, החליטה טורס לנשור מן הלימודים ולעזוב את האקדמיה. בזמן המסע בוויאג'ר, גילתה טורס שלמרות הזעם שגרמה לפרופסורים רבים, רבים מהם כתבו עליה המלצות ושבחים.
טורס עזבה את האקדמיה של צי הכוכבים בשנת 2368 בהיותה בגיל 19. כמה שנים מאוחר יותר היא הפכה לחברה בקבוצת העריקים המאקי, והחלה לפתח שנאה עמוקה כלפי הקרדאסים. טורס התיידדה עם קפטן של המאקי בשם צ'קוטי, ושירתה תחתיו כמהנדסת ראשית בספינתו, ואל ז'אן, כאשר הובאו, יחד עם אנשי צוות נוספים, אל רביע דלתא על ידי ה-Caretaker.
וויאג'ר
כאשר אנשי צוות וויאג'ר, יחד עם אנשי צוות הואל ז'אן, הובאו אל רביע דלתא, הארי קים וטורס הועברו לכוכב הבית של האוקמפה, בעוד ששני הצוותים יצאו לחפש אותם. בהיותם שני האנשים היחידים מאותו אזור - רביע אלפא - הם יצרו במהירות קשר, בעוד היא מכנה אותו "צי הכוכבים" בשל אמונתו בפדרציה ובצי הכוכבים. מערכת יחסים זו ממשיכה בכך לאורך כל הסדרה, כאשר השניים, מעת לעת, עובדים יחד, עוד ועוד, על משימות משותפות.
בשנת 2371, ב'לאנה טורס הצטרפה לצוות וויאג'ר עם שאר אנשי המאקי מהואל ז'אן, כאשר קפטן קתרין ג'יינוויי הציעה להם את ההזדמנות. היא הוצבה במחלקת ההנדסה, אשר לא היה ברור מי עומד בראש, שכן המהנדס הראשי המקורי נהרג במהלך הבאתה של הספינה לרביע דלתא; בסופו של דבר, קפטן ג'יינוויי קידמה את טורס לתפקיד המהנדסת הראשית, בהתבסס על המלצתו של הקצין הראשון החדש של וויאג'ר, צ'קוטי. בתחילה, טורס הייתה בוטה מאוד בהסתייגותה מההחלטה של הקפטן ג'יינוויי להרוס מערכו של ה-Caretaker, בעל היכולת לשלוח בחזרה הביתה את וויאג'ר מרביע דלתא, ונשאה טינה קטנה כלפי הקפטן. במהלך החודשים הראשונים, טורס החלה לכבד את הקפטן ואת החלטותיה, בהתבסס על מנהיגותה החזקה של ג'יינוויי והעניין המשותף שלהם במדע.
זמן קצר לאחר מינויה לתפקיד המהנדסת הראשית, טורס מפרה את פקודותיה של קפטן ג'יינוויי כאשר וויאג'ר נפגשת עם גזע המכונה "סיקאריאנים". לסיקאריאנים יש טכנולוגיה מתקדמת מאוד של טרנספורטר, שיכולה לקצר באופן דרסטי את מסעם בן ה-70 השנה, אבל החוק ה-סיקאריאני אוסר על צוות וויאג'ר מלקבל אותו באופן חוקי. טורס הופכת למעורבת עם קבוצה קטנה של קצינים שמשיגים את הטכנולוגיה בשוק הסיקאריאני השחור ומבצעת ניסיון כושל לשלב אותו במערכות של וויאג'ר.
בפרק "Faces", טורס, יחד עם טום פאריס, נחטפת על ידי וידיאנים. מדען וידיאני מחלץ את ה-DNA הקלינגוני מגופה של טורס, ומפצל אותה לשתי ישויות: האחת - אישה אנושית; השנייה - קלינגונית. המדען האמין של-DNA הקלינגוני יש תכונה ביו-כימית ספציפית שעשויה להוביל לתרופה למחלת ה-phage המשפיעה על אנשיו. "טורס האנושית" מוצגת כפחדנית וביישנית, ואילו "טורס הקלינגונית" היא אגרסיבית מדי. לאחר בריחתם מהוידיאנים, "טורס הקלינגונית" נפגעת פציעה קטלנית מנשק אנרגיה וידיאני ומתה, אך הדוקטור משתמש ב-DNA שלה כדי לשחזר את "טורס האנושית" למצבה המקורי - חצי אנושית וחצי קלינגונית.
בשנת 2373, טורס הייתה יעד של חלומות שהועברו אליה באמצעות טלפתיה מחייזר זקן המשתייך לגזע שנקרא "אנראנים". החלומות היו למעשה זכרונות מטבח גדול שאירע בכוכב הבית של האנראנים, והיו שיטתו של זקן האנראנים להבטיח שזיכרון הטבח ימשיך לחיות, גם אם רק במוחו של חייזר.
מאוחר יותר באותה השנה, מהנדס וולקני בשם ווריק מפעיל בטעות את אינסטינקט ההזדווגות של טורס, כשהוא יוזם קשר טלפתי עימה בזמן שהוא חווה "פון פאאר". מאוחר יותר, טורס וטום פאריס מוצאים עצמם לכודים על פני כוכב לכת, וטורס מנסה לשכנע את פאריס להזדווג איתה, אבל הוא מסרב. בסופו של דבר, ווריק וטורס מקיימים קרב טקסי על מנת לטהר את דמם החם.
מאוחר יותר, לאחר חיזור מורכב וסוער, טורס ופאריס הופכים לזוג במערכת יחסים רומנטית. במהלך אירועי שנת 2374, טורס מודה באהבתה לטום פריס בפניו, כשהם נותרים מרחפים בחלל בחליפות סביבתיות, כמעט ללא תקווה להצלה ("Day of Honor"). אף על פי שוויאג'ר שנמצאת בקרבה הייתה מסוגלת להציל אותם, טורס מבינה כי האומץ שלה להודות באהבה שלה, הביא אותה הצעד אחד קרוב יותר לגילוי של מה שנחשב כבוד אמיתי. מערכת היחסים שלהם פורחת לראשונה על המסך במהלך הפרק "Scientific Method". הם נישאו בשנת 2377 ואת ירח הדבש שלהם הם העבירו על סיפון מעבורת החלל "Delta Flyer".
לאחר שטורס ופאריס הרו בשנת 2377, היא שמעה מהדוקטור שלילד יהיו רכסים קלינגוניים על גולגולת, כמו גם תכונות קלינגוניות אחרות. טורס, נזכרת באירועים כואבים מילדותה שלה, מאיצה בדוקטור לבצע ריפוי גני כדי להפחית את הפנוטיפ הזה, ואפילו מרחיקה לכת עד כדי לתכנת אותו מחדש לעשות כן. פאריס וקפטן ג'יינוויי לא מסכימים לכך, ומצליחים למנוע מהדוקטור מלבצע את השינויים הגנטיים. כאשר פאריס מצליח להביא אותה להיפתח, טורס מודה שהיא חוששת שבעלה יגלה שלחיות חיים ביחד עם עוד שני קלינגונים הם חיים קשים מדי, והוא יעזוב אותה, כמו שאבא שלה עשה. ברגע שטום מפיג את חששותיה, הוא מודה שהוא רוצה אפילו עוד ילדים, בדיוק כמו האמא שלהם, וטורס נראית בסופו של דבר כמי שנהנית מההריון ("Lineage").
כאשר קבוצה של קלינגונים קיצוניים מעבירה את זמנם על סיפון וויאג'ר ("Prophecy"), טורס מתחילה לפתוח את עצמה כלפי האמונות הקלינגוניות, ובפעם הראשונה מאז ילדותה, היא יכולה להתפלל לסבתה, ל'נאאל, ולסבתא-רבתא שלה, קרליק. כאשר תקשורת עם כדור הארץ הופכת לזמינה ("Author, Author"), היא מושיטה את ידה לאביה המנוכר, ג'ון טורס.
בתם של טום וטורס, מיראל פאריס (על שם אמה של ב'לאנה), נולדה בתחילת שנת 2378, במהלך טיסתה של וויאג'ר, דרך צינור טראנס-עיוות של הבורג, בחזרה אל רביע אלפא. בציר זמן חלופי, שבו וויאג'ר עושה דרכה הביתה באמצעים אחרים, מיראל נראית כאישה בוגרת, המשרתת בצי הכוכבים בדרגת סג"ם.
תאריך לידה
בפרק "Extreme Risk" טורס אומרת כי הייתה בת 19 כאשר פרשה מצי הכוכבים, וכי נכון לשנת 2376 - חלפו לכל הפחות 10 שנים מאז שהחלה לימודיה באקדמיה ומאז ששוחחה לאחרונה עם אמא שלה. טורס עזבה את האקדמיה בשנה השנייה ללימודיה בגיל 19 בשנת 2368, כלומר שנת הלידה שלה היא 2349.
הערות
צ'קוטי טוען כי ב'לאנה היא היחידה שהוא יודע שניסתה להרוג את החיה המנחה שלה. טורס היא הדמות המרכזית היחידה ב-"מסע בין כוכבים" שיש לה מורשת היספנית.
בנק הפועלים
פעילות עסקית לאחר ההפרטה
עם רכישת השליטה על ידי קבוצת אריסון-דנקנר מונה עמירם סיון למנכ"ל, שכיהן בתפקידו עד 2002, שאז הוחלף על ידי אלי יונס.
בדצמבר 2002 הכריז הבנק על כוונתו לפטר 900 עובדים שהיוו כ־10% מעובדי הבנק בישראל. בסופו של דבר פוטרו 793 עובדים במהלך שנת 2003.
בשנת 2003, רכש את בנק הספנות ממייקל שטיינהארט, שהיה אז שותף לגרעין השליטה בבנק הפועלים עצמו (באמצעות שותפותו בקבוצת אריסון).
את שנת 2005 סיים בנק הפועלים ברווח של 2.9 מיליארד שקל, שהיה בזמנו הרווח הגבוה ביותר של כל הזמנים. רווח זה נבע בעיקר ממכירת חברת הבת האמריקאית, בנק סיגניצ'ר. הרווח הנקי של הבנק בשנת 2006 הסתכם בכ-3.4 מיליארד שקל.
בחודש מרץ 2007 חתם הבנק על מזכר עקרונות למכירת מניותיו בבנק יהב עם בנק מזרחי-טפחות, על פי ההסכם נקבע כי בנק יהב ימשיך לקבל שירותי תפעול מבנק הפועלים לתקופה של שלוש שנים. באותו החודש הוחלף היו"ר שלמה נחמה בדן דנקנר. באותה שנה נמתחה ביקורת רבה על התנהלות הבנק ושל אריסון בדגש על פיטורי נחמה והחלפתו בדנקנר, בעיקר על ידי הדירקטור החיצוני פרופ' אמיר ברנע. בספטמבר אותה שנה, ברנע אף התפטר מתפקידו במחאה על ההתנהלות הזאת.
בשנת 2016 השיק הבנק את אפליקציית התשלומים "bit". לפי דיווחים, אחת ממטרות פיתוח האפליקציה הייתה להתמודד עם המידע העסקי שאבד לאחר שבנק הפועלים נאלץ לוותר על ישראכרט והמידע הצרכני שהיא סיפקה.
בשנת 2020 מונה דב קוטלר למנכ"ל הבנק.
חשיפה למשבר הסאב פריים
בנק הפועלים נפגע באופן הקשה ביותר ממשבר הסאב פריים מבין הבנקים בישראל. עיקר הפגיעה נבעה מרכישת איגרות חוב מגובות משכנתא מחברות כמו פאני מאי ופרדי מאק.
ברבעון הראשון בשנת 2008, לאחר שמועות על מחיקות ענק שהבנק יבצע והכחשות גורפות מצד מנהלי הבנק, דיווח הבנק על מחיקה בסכום של 350 מיליון דולר, בכך הגיע הבנק למחיקה מצטברת בסך של שמונה מאות מיליון דולר מפרוץ המשבר עד לאותה עת.
המחיקה בוצעה מההון העצמי של הבנק ונזקפה לקרן הון, ולא הוגדרה כהפסד בדוח רווח והפסד. הפחתת ההון העצמי של הבנק גרמה לבנק להיסחר מתחת להון העצמי שלו לראשונה משנת 2003.
בעת פרסום הדוחות הרבעוניים לשנת המס 2008 הודיע מנכ"ל הבנק צבי זיו על פרישתו וסיכם בדבריו את תוצאות הדוחות הכספיים במילים הבאות "שנת 2008, הייתה הגרועה בתולדות העולם הפיננסי המודרני - צונאמי כלכלי שאיש לא חזה את עוצמתו, ואף כלכלן לא השכיל לנבא את כמות ההרס שהוא נושא עימו".
פרשת העלמות המס בארצות הברית
בשנת 2015 פתח משרד המשפטים האמריקאי בחקירה נגד בנק הפועלים, בחשד שהחל מ-2002 ועד לפחות שנת 2014 הבנק פעל יחד עם עובדיו, לקוחותיו ואחרים להונות את הממשל האמריקאי בכל הנוגע לתשלום מיסים, סייע בהגשת דו"חות שגויים לרשויות המס ולהימנעות בפועל של לקוחותיו בארצות הברית מתשלום מיסים. על פי החשד, בנק הפועלים סייע ללקוחותיו להסתיר את בעלותם בנכסים וכספים שהבנק החזיק בהם, באופן שאיפשר לאותם לקוחות להעלים מיסים. בנוסף לכך, נחקר הבנק על מעורבותו בפרשת השחיתות של בכירים בפיפ"א. לאחר שנים של התדיינות עם הרשויות בארצות הברית, הודיע הבנק, באפריל 2020, כי חתם עם רשויות המס האמריקאיות על הסכם הודאה בסיוע להעלמות מס ללקוחות הבנק, שבגינו ישלם קנסות בסך כולל של כ-875 מיליון דולר.
בשל הפרשה, על פי דרישת המפקחת על הבנקים, חדוה בר, החליט דירקטוריון הבנק שוועדה בלתי תלויה, בראשות שופט בית המשפט העליון בדימוס, יורם דנציגר, תבדוק את התהליכים הניהוליים ותהליכי הבקרה, שאפשרו את המעשים נשוא חקירת המס בכללותה, תוך התייחסות להיבטי ממשל תאגידי והתנהלות ההנהלה הבכירה והדירקטוריון.
אי סדרים
באוקטובר 2022, מנהל מחלקה בבנק נחשד במעילת ענק, בכספי לקוח. על פי החשד סכום המעילה הוערך בחמישים מיליון שקלים, הייתה זו המעילה הגדולה ביותר במדינת ישראל מאז פרשת הבנק למסחר.
המבנה הארגוני של הבנק
קבוצת בנק הפועלים פועלת בישראל במכלול תחומי הבנקאות השונים ובפעילות המשיקה בשוק ההון, באמצעות ארבע חטיבות מרכזיות: החטיבה העסקית, החטיבה הקמעונאית חטיבת שווקים פיננסיים ובנקאות בינלאומית וחטיבת החדשנות ואסטרטגיה.
פועלים השקעות
"פועלים השקעות" היה בית ההשקעות של הבנק שהוקם בשנת 1963, בשם "חברה להשקעות של בנק הפועלים בע"מ". במהלך השנים הייתה "פועלים השקעות" לאחת החברות המובילות בישראל בקידום השקעות מגוונות בתעשייה, טכנולוגיה מתקדמת, תקשורת, פרסום, מחשבים, סחר, נדל"ן ותחומים נוספים. בשנת 1996 רכשה חברת "אורדן תעשיות" את מניות השליטה בחברה מידי בנק הפועלים, תמורת 206 מיליון שקל, זאת בעקבות דיוני ועדת דוד ברודט לצמצום הריכוזיות במשק הישראלי, שהמליצה על צמצום החזקות הבנקים בתאגידים ריאליים. בשנת 2001, שונה שם החברה לפולאר השקעות. בשנת 2013 נכנסה "פולאר השקעות" להסדר חוב.
בעלי שליטה
עד לשנת 2018, משפחת אריסון החזיקה בעשרים אחוז ממניות הבנק. בשלהי שנת 2018 שרי אריסון הודיעה על מכירה מדורגת של אחזקותיה בבנק, בספטמבר 2022 השלימה את המהלך במכירת מניות בשווי של למעלה ממיליארד שקל, בכך נותר הבנק דה פקטו ללא בעלי שליטה.
סמל הבנק
בראשית ימיו של הבנק לא היה סמל קבוע ושם הבנק בגופנים שונים שימש כסמליל. בשנות ה-50 עוצב סמל גרפי המשלב את ראשי התיבות של הבנק (ב' ו-פ') בתוך תבנית ריבועית. ב-1989 עוצב סמליל בו הוצגו לראשונה צבעי הבנק המשמשים אותו עד היום. שם הבנק נכתב בגופן חיים מוצר והוקף במרובע אפור ובתוכו שני מקבילים אדומים. ב-1998 לראשונה שולב מעוין אדום. ב-2001, עוצב סמל חדש, בו נכתב שם הבנק באותיות כחולות בגופן שנוצר במיוחד. כוונתו המקורית של המעצב הייתה לסמל עפיפון אך משמעות זו נזנחה ונשארה רק הצורה המלבנית. סמל זה שימש עד לינואר 2018, בו עודכנו צבעי הסמל לאדום ואפור בהירים יותר ושם הבנק מוצג באות ישרה, מודרנית, מעוגלת ולא נטויה.
הפקת בול הבנק
במלאת 100 שנה להיוסדו, השיק הבנק עם דואר ישראל, ובהנפקת השירות הבולאי, את בול המאה, בעיצובה של מעצבת הבולים מירי גיסטור
פרס איגוד מבקרי הקולנוע האמריקאי לשחקן הטוב ביותר בסרט אקשן
פרס איגוד מבקרי הקולנוע האמריקאי לשחקן הטוב ביותר בסרט אקשן הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי בטקס הפרסים השנתי שהם עורכים.
חוק מרשם האוכלוסין
חוק מרשם האוכלוסין, התשכ"ה-1965 הוא חוק ישראלי המסדיר את פעולתו של מרשם האוכלוסין, שבו נרשמים פרטי מידע הנוגעים לתושב.
יהדות
בעקבות פסק דין בנימין שליט משנת 1969, בו פסק בג"ץ שלפקיד הרישום אין אמצעים לבדוק את מידת יהדותו של המצהיר ולכן עליו לקבל את הצהרתו כפי שהיא, נקבעה בחוק הסמכה מפורשת לעניין רישום הלאום היהודי: כמו כן, לעניין רישום הלאום, במקרה אחר ביקש פקיד הרישום להוסיף לאדם שהתגייר בגיור רפורמי הערה על יד הרישום כיהודי תיאור כ"נתגייר/ה". ביהמ"ש פסק כי אין זה מסמכויות פקיד הרישום, על כך הוסיף השופט אלון כי על פי המשפט העברי מעשה זה פסול מפאת הפגיעה בכבודו של הגר.
כניסה לישראל
על מנת לוודא שהמרשם יהא מעודכן, קובע החוק הסדר לפיו אדם הנכנס לישראל מחויב להודיע על כל הפרטים האמורים לעיל לפקיד הרישום מיד עם היכנסו לישראל.
לידה בישראל
כאשר מדובר באדם שנולד בישראל, מטיל החוק את החובה על המוסד הרפואי בו הוא נולד, או על הרופא במקרה ומדובר בלידה שאירעה מחוץ למוסד רפואי, וזאת על מנת להבטיח שכל אדם שנולד בישראל יירשם במרשם.
פטירה בישראל
מאחר שמרבית הפטירות מתרחשות מחוץ למוסד רפואי מסודר, קובע החוק הסדר לעניין מגלה הפטירה:
מוסד מוגדר בחוק כ"בית-חולים, בית-סוהר, מוסד ציבורי או דתי, מוסד צדקה, מעון, בית מלון, וכן כל רכב, כלי שיט או של כלי טיס ציבוריים ( לחוק).
סמכויות פקיד הרישום
לחוק עוסק בסמכויות פקיד הרישום. נקבע כי פקיד הרישום רשאי לדרוש ממי שמסר הודעה על פרטי רישום למסור לפקיד כל ידיעה או מסמך שברשותו הנוגעים לפרטי הרישום (סעיף 19(1)). כן רשאי הוא לרשום הצהרה (בכתב או בעל-פה) על אמיתות ידיעה או מסמך שנמסרו לו (סעיף 19(2)). חוק המרשם מבחין בין רישום ראשון לבין רישום שינויים. הרישום הראשון ייעשה על פי "תעודה ציבורית", ובאין תעודה כזאת, על פי הודעת המבקש. רישום שינויים נעשה רק על בסיס תעודה ציבורית המעידה על השינוי.
"תעודה ציבורית", היא תעודה המוגדרת בפקודת הראיות.
תעודת זהות
בחוק מסדיר את נושא הוצאת תעודות הזהות בישראל.
לחוק קובע:
בהתאם לקבוע ב לחוק, תעודת זהות תכיל את פרטי הרישום שיקבע שר הפנים באישור ועדת החוקה, חוק ומשפט של הכנסת לרבות: שמות הילדים (אשר יירשמו הן בתעודת הזהות של אביהם והן בתעודת הזהות של אמם); תצלום של בעל התעודה (חוץ מתעודה של אשה שהצהירה שאינה מצטלמת מטעמי דת).
החוק קובע שתעודת הזהות תיחתם בחתימת ידו של בעל התעודה או בטביעת אצבעו - דבר שאינו מבוצע בפועל.
הוראות עונשיות
של החוק קובע הוראות עונשיות הבאות להגן על שלמות המידע הרשום בתעודת הזהות. לחוק מטיל מאסר של שנה על מי שמסר את תעודת הזהות שלו או חלק ממנה לאדם אחר למטרה בלתי חוקית; מי ששינה, תיקן, הוסיף או מחק שלא כדין רישום בתעודת זהות; ומי שהשמיד במזיד תעודת זהות או חלק ממנה, ומאסר של חצי שנה על מי שמחזיק תעודה ששונתה על ידי אחר ( לחוק).
לחוק קובע כי מי שעשה שימוש בתעודה ששונתה (למטרה שאינה בלתי חוקית) דינו מאסר שלושה חודשים.
משמעות החוק
החוק נועד לצרכים סטטיסטיים בלבד. ואולם לפרטי המרשם יש משמעות ראייתית משפטית:
הוצאו מכלל ה"ראיה לכאורה" פסקאות (5) עד (8). עניינן של פסקאות אלה הוא הלאום (פסקה 5), הדת (פסקה 6), המצב האישי (רווק, נשוי, גרוש או אלמן) (פסקה 7) ושם בן הזוג (פסקה 8).
אף יהודי
אף יהודי  הוא מונח אנטישמי וגזעני המתייחס לאף בולט או עם גשר, אף קמור אם עם סיבוב כלפי מטה של קצה האף שסומן כקריקטורה עוינת כלפי יהודים החל מאמצע המאה ה-13 באירופה, ומאז הפך למרכיב מכונן בסטריאוטיפ היהודי. אף על פי שנמצא לאורך ההיסטוריה שסוג אף זה נפוץ בקרב האוכלוסייה הכללית כמו בקרב יהודים במדינות בהן סוג האף הנפוץ ביותר, כמו באזור הים התיכון, ייצוג האף היהודי נמשך בקריקטורות אנטישמיות לאורך ההיסטוריה והוא אומץ על ידי יהודים רבים כחלק מזהותם האתנית.
תפיסה
בסביבות אמצע המאה ה-19 ונמשך יותר ממאה שנה, המונח "אף יהודי" היה נפוץ בספרות המדעית לתיאור צורה מסוימת של אף שנחשבה לעיוות מבוסס גזע האופייני לאנשים ממוצא יהודי. רוברט נוקס, מדען מהמאה ה-18, תיאר זאת כ"אף גדול ומסיבי". מדען נוסף, ג'רום וובסטר, תיאר זאת בשנת 1914 כאף בעל "עקשת קלה מאוד, רחבה מעט ליד הקצה והקצה מתכופף." מאמר בשם "הערות על האף" משנת 1848 שנכתב על ידי עורך הדין ג'ורג 'ג'בט תחת שם בדוי עדן וורוויק מציע תיאור שונה לחלוטין, ומציין כי אף על פי שאף זה מזוהה כיהודי, יש להגדירו כ"אף סורי". הוא כותב שהאף "קמור מאוד, ושומר על קמרותו כמו קשת, לכל אורכו מהעיניים ועד לקצה. הוא דק וחד."
הסטטיסטיקה המצוטטת בפרק "אף" של האנציקלופדיה היהודית (1901–1905) מאת ג'וזף ג'ייקובס ומוריס פישברג, מוכיחה כי בניגוד לסטריאוטיפ של האף ה"יהודי", או "אף קמור", נמצא באותה תדירות בקרב אנשים ממוצא יהודי בדיוק כפי שהוא מצוי בקרב אנשים שאינם יהודים מאזור הים התיכון בדרך כלל. הנתונים שנאספו על ידי ג'ייקובס ופישברג הראו כי סוג האף הזה נמצא במיעוט היהודים (20-30%) וכי לרוב המכריע יש אף ישר. בשנת 1914, בחן פישברג את האף של 4,000 יהודים בניו יורק ומצא כי ניתן לתאר רק 14% מהנבדקים כבעלי אף קמור. בשנת 1906, הציע פליקס פון לושן כי האף הקמור אצל יהודים אינו קשור למוצא כזה או אחר אלא הוא תוצאה של התערובת החתים באסיה הקטנה, וציין כי לגזעים אחרים עם דם חתי, כמו הארמנים, יש אף דומה. את אותה התיאוריה החזיק ההוגה והסופר הגזעני יוסטון סטיוארט צ'מברלין בשנת 1910.
פסל רומי המתאר דמות אף-נץ באוסף של ני קרלסברג גליפטוטק בקופנהגן, ונרכש בשנת 1891 מבית בורגזה, היה חסר כתובת אך הוצג על ידי המוזיאון בשנת 1925 כפסלו של יוסף בן מתתיהו, זיהוי שזוהה על ידי רוברט אייזלר.
היסטוריה
בעוד שהאף הקמור נקשר ליהודים במאה ה-13, סטריאוטיפ האף היהודי התבסס היטב בדמיון האירופי כמה מאות שנים מאוחר יותר. פרנסיסקו דה קוויבדו, פוליטיקאי ומשורר ספרדי השתמש בביטוי זה כנגד יהודים, המטרה שלו הייתה ללעוג ליריביו בכך שטען כי אפם הגדול הוא הוכחה לכך שהם לא 'ספרדים בדם טהור', אלא צאצאיו של יהודים אשר המירו את דתם או התאלסמו על מנת למנוע את גירושם על ידי האינקוויזיציה.
האף הקמור הפך למאפיין מרכזי בתעמולה הנאצית האנטישמית. "אפשר בקלות לומר מי יהודי לפי אפו", כתב התעמולן הנאצי יוליוס שטרייכר בסיפור ילדים. "האף היהודי מכופף בנקודה שלו. הוא נראה כמו המספר שש. אנחנו מכנים אותו 'השישה היהודית'. גם לגויים רבים יש אף מכופף. אבל האף שלהם מתכופף כלפי מעלה, לא כלפי מטה. אף כזה הוא אף וו או אף נשר. זה בכלל לא כמו אף יהודי".
לדברי הסופרת נעמי זבלוף, "בברלין לפני המלחמה, שם פותחה לראשונה עבודת האף המודרנית, יהודים חיפשו את ההליך להסתרת זהותם האתנית." לממציא ניתוח אף, ז'אק ג'וזף, היה קהל לקוחות יהודי גדול אשר חיפשו לנתח ולשנות את צורת אפם על מנת שיאפשרו להם להתקיים כגויים ללא אנטישמיות בברלין", כתבה זבלוף.
בין המבקשים לעבור ניתוח אף היו שחקניות קולנוע אמריקאיות יהודיות רבות משנות העשרים עד החמישים. אחת השחקניות שעברו ניתוח הייתה פאני ברייס. דורותי פארקר אמרה על כך כי היא "חתכה את האף על אף גזעיה". אופנה זו הסתיימה אצל ברברה סטרייסנד, שאפה מאופיין מאוד כאף יהודי. "בניגוד לדמויות בסרטים של שנות השלושים והארבעים, היא לא יהודייה בשם בלבד, ובוודאי שהיא הכוכבת הגדולה הראשונה בהיסטוריה של סרטי הקולנוע שמשאירה את שמה ואפה שלמים ובכל זאת אמונה על תפקידים מרכזיים כשחקנית יהודייה." סטרייסנד אמרה למגזין פלייבוי בשנת 1977, "כשהייתי צעירה, כולם היו אומרים לי "תעשי ניתוח ליישור האף" זה היה באופנה, כל הבנות היהודיות היו מנתחות את האף, הדבר הראשון שמישהו היה עושה יהיה לחתוך לי את הבליטה. אבל אני אוהבת את הבליטה שלי, לא הייתי מיישרת את הבליטה שלי."
בספרות הלא יהודית
בספר הסצנה האמריקאית מאת הנרי ג'יימס נרמז הסטריאוטיפ בתיאור של שכונת העוני היהודית של ניו יורק לואר איסט סייד. סטריאוטיפ האף היהודי היה מוטיב מקובל ביצירותיו של תומאס מאן, שתיאר אותו כ"שטוח מדי, בשרני ולחוץ למטה". ברומן שלו, Königliche Hoheit (המלכות המלכותית) משנת 1909 מתאר מאן רופא יהודי, סאמט, שאפו מתואר כמי שמסגיר את מוצאו, כשהוא "רחב מדי בתחתיתו". בספר גטסבי הגדול מאת פרנסיס סקוט פיצג'רלד, תיאר את דמותו של מאיר וולפשיאם כדמות עם אף בולט. ארנסט המינגוויי בספרו וזרח השמש תיאר את דמותו של רוברט עם אף מקומר כשהציג את ספרו באוניברסיטת פרינסטון, אוניברסיטה עם אווירה אנטישמית חזקה בשעתו.